Humboldt (Moundkrater)

Den Humboldt ass mat ronn 200 Kilometer Duerchmiesser e ganz groussen Aschlagkrater um ëstleche Rand vun der viischter Moundsäit, tëscht dem Mare Fecunditatis am Nordosten an dem Mare Australe am Süden. Op sengem nërdleche Rand läit de klenge Krater Hecataeus, an um westleche Rand de Krater Phillips.
De Kraterrand ass staark erodéiert an ass terrasséiert. Bannen ass en zimmlech flaach mat engem Zentralbierg, op dee radial Strukture lafen.

Vum nordëstleche Ramplisrand geet d'Kraterkette Catena Humboldt fort, och an nordëstlecher Richtung.

De Krater krut 1935 vun der I.A.U. den Numm vum däitsche Sproochwëssenschaftler a Politiker Wilhelm von Humboldt.
No sengem besser bekannte Brudder, dem Naturfuerscher Alexander von Humboldt, ass d'Mare Humboldtianum genannt.

 Um Spaweck 
 Moundkaart Nr 99: De Krater Humboldt läit ënnen an der Mëtt

Kategorie:Aschlagkrateren um Äerdmound